ร้านนี้เป็นร้านซูชิเจ้าประจำ เวลาอยากกินปลาไหลหรืออิคุระ (ไข่ปลาแซลม่อน) ก็จะแวะมาร้านนี้ตลอด เพราะคุณภาพเค้าดี และมีราคาที่เหมาะสม ไม่สูงจนเกินไปนัก

Unagi Sushi (ซูชิปลาไหล) - เนื้อสัมผัสของปลาไหลดีมาก เนื้อแน่นเปรี้ย ชุ่มฉ่ำด้วยไขมันแทรก ซอสราดทำมาได้ดี ไม่กลบรสชาติของปลาไหล

Ikura Sushi (ซูชิไข่ปลาแซลม่อน) - ไข่ปลาแซลม่อนให้มาเยอะจุใจ รสชาติไม่ต้องพูดถึง ดีต่อใจมาก แตกในปากรัวๆ

Kani Cream Korokke (ครีมโคโรเกะไส้ปู) - อันนี้เป็นอีกอันที่อยากแนะนำ เพราะทอดมาได้ดี ไม่มีอมน้ำมัน เนื้อปูให้มาพอสมควรเลยนะ ครีมทะลักมาก กินกับน้ำซอสที่ทางร้านให้มา อร่อยเข้ากัน ราคาไม่แพงมาก น่าจะประมาณ 100 ต้นๆ ให้มา 2 ชิ้น ชิ้นใหญ่อยู่นะ

Engawa Kunkan (ซูชิครีบปลาตาเดียว ท็อปด้วยหอยเชลล์และไข่ปลาแซลม่อน) - อันนี้ของจริงชิ้นใหญ่มากนะ กินคำเดียวเต็มปากเลย แต่ตัวเอ็นกาวะเบิร์นไฟแล้วน้ำมันออกมาเยอะไปหน่อย เลยทำให้รู้สึกเลี่ยน
